ÕIEND





Narva Linnavalitsuse korralduse eelnõu “Rahu tn 41 maa-ala detailplaneeringu vastuvõtmine ja avaliku väljapaneku korraldamine” juurde.

Arhitektuuri- ja Linnaplaneerimise Amet teeb ettepaneku vastu võtta ja korraldada avalik väljapanek Narva linna Rahu tn 41 maa-ala detailplaneeringu Planeerimisseaduse § 18 lõikele 1 ja 6 alusel.

Rahu tn 41 maa-ala detailplaneering– Detailplaneeringu algatamise taotleja: Narva LV Arhitektuuri- ja Linnaplaneerimise Amet. 
Detailplaneeringu koostamise eesmärgiks on Rahu tn 41 maa- ala kruntideks jagamine linna liinibusside lõpp- peatuse rajamise tarbeks, ehitusõiguse määramine, heakorrastuse, haljastuse, liikluskorralduse (juurdepääsude ja parkimise) ja jalakäijate teede lahendamine, tehnovõrkude asukoha määramine ja tehnovõrkudega varustamise lahendamine. 
Planeeritava ala pindala on ca 3,7 ha.
Algatamine: 25.11.2004.a. nr 142/ 44.

